Distriktaro Kolonjo

La distriktaro Kolonjo (germane Regierungsbezirk Köln) estas unu el kvin administraj distriktaroj en Nordrejn-Vestfalio, kiuj grupigas la distriktojn kaj eksterdistriktajn urbojn de sia teritorio. Fine de decembro 2024 ĝi havis 4 486 282 loĝantojn. Geografio La distriktaro situas en la sudokcidento de Nordrejn-Vestfalio kaj estas inter la plej dense loĝataj regionoj de Germanio. Najbaraj distriktaroj kaj landoj La distriktaro Kolonjo norde limas al la distriktaro Düsseldorf, oriente al la distriktaro Arnsbergo, sude al la federacia lando Rejnlando-Palatinato kaj okcidente al Nederlando. Historio La historio de la distriktaro reiras al la Prusa ordono pri la plibonigota instalo de provincaj instancoj de la 30-a de aprilo 1815. Tiam la Prusa registaro kaj administrado estis novordigata post la Viena Kongreso kaj la provincoj subdividataj en entute 28 distriktaroj, du el ili la distriktaroj Kolonjo kaj Aachen (kadre de la prusia "Rejn-provinco"). Kiel la aliaj, ankaŭ la registaroj en Kolonjo kaj Aachen je la 22-a de aprilo 1816 ekfunkciis. Dum la jaro 1972 la distriktoj de la distriktaro Aachen estis aligataj al la distriktaro Kolonjo. Administra subdivido La distriktaro konsistas el 8 distrikto (el inter ili unu, la urba regiono Aachen, kun specifa strukturo) kun sume 96 komunumoj kaj 3 eksterdistriktaj urboj. Referencoj Eksteraj ligiloj oficialaj paĝoj de la distriktaro (germanlingvaj) oficialaj paĝoj de la lando Nordrejn-Vestfalio (germanlingvaj)